gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9452, del 19-10-2022 (2022/9292)

RESOLUCIÓ de 10 d'octubre de 2022, de la Universitat d'Alacant, per la qual es nomena professor titular d'universitat en l'àrea de coneixement d'Infermeria.
------------------------------------------------------------------------------------------------------------------------------------------------------------

### Dades del document

Número de DOGV
:   9452

Data del DOGV
:   19-10-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/9292


Data del document
:   10-10-2022

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 10 d'octubre de 2022, de la Universitat d'Alacant, per la qual es nomena professor titular d'universitat en l'àrea de coneixement d'Infermeria. [2022/9292]  
D'acord amb la proposta elevada per la comissió nomenada per a jutjar la plaça de professor o professora titular d'universitat número DF00719, convocada per la Resolució de 2 de juny de 2022 (BOE 10.06.2022), de l'àrea de coneixement d'Infermeria, Departament d'Infermeria Comunitària, Medicina Preventiva i Salut Pública i Història de la Ciència, i una vegada presentada per la persona interessada la documentació a què fa referència la base novena de la convocatòria, aquest rectorat resol:  
En ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la despleguen, nomenar Pablo Caballero Pérez professor titular d'universitat de l'àrea de coneixement d'Infermeria, adscrita al Departament d'Infermeria Comunitària, Medicina Preventiva i Salut Pública i Història de la Ciència.  
  
Contra aquesta resolució, que esgota la via administrativa, la persona interessada hi pot interposar un recurs contenciós administratiu davant del jutjat contenciós administratiu d'Alacant competent, en el termini de dos mesos comptadors a partir de l'endemà de ser publicada, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, hi pot interposar un recurs de reposició en el termini d'un mes comptador a partir de l'endemà de ser publicada, davant de la rectora, d'acord amb el que disposen els articles 123 i 124 de la Llei 39/2015.  
  
  
Alacant, 10 d'octubre de 2022.- La rectora: Amparo Navarro Faure.
Diari Oficial de la Generalitat Valenciana


Sumari del DOGV 9285, del 24-02-2022 (2022/915)

Convocatòria del procés selectiu i extracte de les bases per a la provisió en propietat, pel procediment de concurs oposició, d'una plaça d'oficial o oficiala de la Policia Local de Callosa de Segura, per promoció interna.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9285

Data del DOGV
:   24-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/915


Data del document
:   04-02-2022

Organisme emissor
:   Ajuntament de Callosa de Segura

Tipus de document
:   Anunci

Descriptors 

:   * Callosa de Segura
    * concurs administratiu

Convocatòria del procés selectiu i extracte de les bases per a la provisió en propietat, pel procediment de concurs oposició, d'una plaça d'oficial o oficiala de la Policia Local de Callosa de Segura, per promoció interna. [2022/915]  
Les bases íntegres de la convocatòria per a la provisió en propietat d'una plaça d'oficial de la policia local, per promoció interna, vacant en la plantilla de personal funcionari d'aquest ajuntament, han sigut publicades en el tauler d'anuncis de la pàgina web de l'Ajuntament (https://callosadesegura.sedelectronica.es/board/9753e838-f59b-11de-b600-00237da12c6a/), en el Butlletí Oficial de la Província d'Alacant número 231, de data 3 de desembre de 2021 (http://www.dip-alicante.es/bop2/pdftotal/2021/12/03\_231/2021\_011518.pdf), així com l'esmena de l'error material publicat en el Butlletí Oficial de la Província d'Alacant número 21, de data 1 de febrer de 2022 (http://www.dip-alicante.es/bop2/pdftotal/2022/02/01\_21/2022\_000106.pdf).  
  
Està enquadrada segons els següents paràmetres:  
Escala executiva d'administració especial  
Subescala serveis especials  
Classe policia local  
Categoria oficial  
Grup B  
  
Segons l'article 76 del text refós de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre.  
  
Corresponen a l'oferta pública d'ocupació extraordinària de 2020, amb número en l'RLT (relació de llocs de treball) núm. UPL08  
  
Aquesta plaça està convocada per la corporació de l'Ajuntament de Callosa de Segura pel procediment de concurs oposició.  
Cosa que es fa pública per a coneixement general.  
  
Callosa de Segura, 4 de febrer de 2022.- L'alcalde: Manuel Martínez Sirvent.
Diari Oficial de la Generalitat Valenciana


Sumari del DOGV 9312, del 04-04-2022 (2022/2365)

Informació pública de l'autorització d'obra subterrània per a captació d'aigües destinades a ús domèstic a la partida Peñarrubia, al terme municipal de Villena. Expedient ASOSUB/2021/119.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9312

Data del DOGV
:   04-04-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/2365


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de l'autorització d'obra subterrània per a captació d'aigües destinades a ús domèstic a la partida Peñarrubia, al terme municipal de Villena. Expedient ASOSUB/2021/119.  
 [2022/2365]  
Francisco Martínez Samper, amb DNI \*\*\*7318\*\*, va sol·licitar l'autorització de l'obra subterrània per a captació d'aigües destinades a ús domèstic a la partida Peñarrubia, finca cadastral 9711067LZ8964L8671SR, al terme municipal de Villena, en coordenades UTM ETRS 89 FUS 30 x: 691168; y: 4274952; z: 655, consistents en un sondeig de 220 mm de diàmetre exterior, de 180 mm de diàmetre interior i 250 m de profunditat, d'acord amb el projecte presentat amb data 6 d'abril de 2021.  
Amb data 23 de febrer de 2022, en l'expedient ASOSUB/2021/119, el Servei Territorial d'Indústria, Energia i Mines d'Alacant va dictar una resolució administrativa d'autorització de la realització de l'obra subterrània per a captació d'aigües, en la qual s'estableix específicament que en l'execució de l'obra subterrània s'han de tindre en compte els condicionants indicats en l'informe d'impacte ambiental de data 6 d'octubre de 2021, de la Direcció General de Qualitat i Educació Ambiental.  
  
La qual cosa es fa pública en extracte, en compliment del que preceptua l'article 48 de la Llei 21/2013, de 9 de desembre, d'avaluació ambiental.  
El text complet de la resolució es pot consultar l'endemà de la publicació en la pàgina web de la Conselleria d'Economia Sostenible, Sectors Productius, Comerç i Treball, en l'adreça electrònica següent: https://cindi.gva.es/va/web/energia/informacion-publica.  
  
  
Alacant, 23 de febrer de 2022.- La cap del Servei Territorial d'Indústria, Energia i Mines: Rosa María Aragonés Pomares.
Diari Oficial de la Generalitat Valenciana


Sumari del DOGV 9356, del 07-06-2022 (2022/4988)

ACORD de 27 de maig de 2022, del Consell, d'autorització de l'expedient de rescabalament 24/2022, per obligacions contretes en 2021 i 2022.
-------------------------------------------------------------------------------------------------------------------------------------------

### Dades del document

Número de DOGV
:   9356

Data del DOGV
:   07-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4988


Data del document
:   27-05-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 27 de maig de 2022, del Consell, d'autorització de l'expedient de rescabalament 24/2022, per obligacions contretes en 2021 i 2022. [2022/4988]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta del Consell i consellera d'Igualtat i Polítiques Inclusives el Consell, amb la deliberació prèvia,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament 24/2022 per la prestació de serveis i subministraments públics, manteniment, subministrament de queviures i subministrament de productes de neteja en centres dependents d'aquesta conselleria, durant els mesos de juny i desembre de 2021 i gener, febrer i març de 2022, per un import total de 14.426,23 euros (IVA inclòs).  
  
Segon  
Autoritzar la imputació al pressupost corrent del 2022, de les obligacions econòmiques generades en 2021, per un import total de 12.047,75 - (IVA inclòs).  
  
València, 27 de maig de 2022  
  
La consellera secretària,  
MÒNICA OLTRA JARQUE
Diari Oficial de la Generalitat Valenciana


Sumari del DOGV 9274, del 09-02-2022 (2022/553)

RESOLUCIÓ de 21 de gener de 2022, del director general d'Agricultura, Ramaderia i Pesca, per la qual s'estableixen les dates d'inscripció en el Registre Oficial de Productors Autoritzats per a la Producció Integrada de la Generalitat.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9274

Data del DOGV
:   09-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/553


Data del document
:   21-01-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * producció agrícola
    * registre de documents

RESOLUCIÓ de 21 de gener de 2022, del director general d'Agricultura, Ramaderia i Pesca, per la qual s'estableixen les dates d'inscripció en el Registre Oficial de Productors Autoritzats per a la Producció Integrada de la Generalitat. [2022/553]  
De conformitat amb el que estableixen els articles 4, 5, 6 i la disposició final primera de l'Ordre 44/2010, de 14 de desembre, de la Conselleria d'Agricultura, Pesca i Alimentació, sobre reglamentació de les produccions obtingudes per tècniques d'agricultura integrada i de les condicions d'autorització de les entitats de control i certificació, així com el que estableix l'apartat 1 de l'annex de l'Ordre 1/2012, de la Conselleria d'Agricultura, Pesca, Alimentació i Aigua, per la qual es modifica l'Ordre 44/2010, resolc:  
Obrir el termini de presentació de les sol·licituds d'inscripció en el Registre Oficial de Productors Autoritzats per a la Producció Integrada de la Generalitat, secció d'empreses de producció, per a la campanya 2022-2023, per a tots els cultius amb normativa reguladora de la producció integrada a la Comunitat Valenciana.  
Aquest termini abastarà des de l'endemà de la publicació de la present resolució fins que finalitze el termini per a la presentació de la sol·licitud única d'ajudes de la PAC per a l'any 2022.  
  
València, 21 de gener de 2022.- El director general d'Agricultura, Ramaderia i Pesca: Antonio Quintana Martínez.
Diari Oficial de la Generalitat Valenciana


Sumari del DOGV 9431, del 20-09-2022 (2022/8345)

ACORD de 9 de setembre de 2022, del Consell, pel qual s'autoritza l'aprovació de l'expedient administratiu de rescabalament Eresar/2022/06R07/22, per enriquiment injust de l'Administració, a favor d'Alquileres Barceló Sáez, SL.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9431

Data del DOGV
:   20-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8345


Data del document
:   09-09-2022

Organisme emissor
:   Conselleria d'Educació, Cultura i Esport

Tipus de document
:   Acord

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

ACORD de 9 de setembre de 2022, del Consell, pel qual s'autoritza l'aprovació de l'expedient administratiu de rescabalament Eresar/2022/06R07/22, per enriquiment injust de l'Administració, a favor d'Alquileres Barceló Sáez, SL. [2022/8345]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i a proposta de la consellera d'Educació, Cultura i Esport, el Consell  
  
  
ACORDA  
  
Primer  
Autoritzar l'aprovació per la consellera d'Educació, Cultura i Esport de l'expedient de rescabalament per enriquiment injust de l'administració, a favor de Alquileres Barceló Sáez, SL, amb NIF B92365304, per import de cent mil cinc-cents huit euros amb seixanta cèntims d'euro (100.508,60 ?) IVA inclòs, en concepte de subministrament d'instal·lacions educatives provisionals per a la Conselleria d'Educació, Cultura i Esport al CEIP Padre Manjón, de València, executat entre l'1 de octubre de 2021 i el 31 de març de 2022.  
  
Segon  
Autoritzar la imputació al pressupost corrent del 2022, de les obligacions econòmiques contretes en 2021 per un import de cinquanta mil dos-cents cinquanta-quatre euros amb trenta cèntims d'euro (50.254,30 ?) IVA inclòs  
  
València, 9 de setembre de 2022  
  
La consellera secretària del Consell,  
AITANA MAS MAS
Diari Oficial de la Generalitat Valenciana


Sumari del DOGV 9255, del 13-01-2022 (2021/12175)

Convocatòria i bases del procés selectiu per a cobrir cinc places d'agent de mobilitat urbana.
----------------------------------------------------------------------------------------------

### Dades del document

Número de DOGV
:   9255

Data del DOGV
:   13-01-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12971


Data del document
:   20-12-2021

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * concurs administratiu

Convocatòria i bases del procés selectiu per a cobrir cinc places d'agent de mobilitat urbana. [2021/12477]  
En el Butlletí Oficial de la Província d'Alacant número 238, de 16 de desembre de 2021, es publica anunci relatiu a la convocatòria del concurs oposició per torn lliure, per a la provisió de 5 places d'agent de mobilitat urbana, inclosa en l'oferta d'ocupació pública corresponent a l'any 2018 i 2019. Aquestes places estan enquadrades en l'escala d'administració especial, subescala B) serveis especials, classe c) comeses especials, dotada amb el sou corresponent al grup C2.  
  
Durant el termini de 20 dies hàbils, comptats a partir de l'endemà de la inserció d'un edicte amb l'extracte de la convocatòria en el Boletín Oficial del Estado, podran presentar-se les instàncies per a sol·licitar prendre part en el procediment, en el Registre General d'aquest ajuntament (seu electrònica municipal: sede.elche.es), o en la forma que determina l'article 16.4.b de la Llei 39/2015, d'1 d'octubre, del procediment administratiu comú de les administracions públiques.  
  
Elx, 20 de desembre de 2021.- El tinent d'alcalde de Recursos Humans: Ramón Abad Soler.
Diari Oficial de la Generalitat Valenciana


Sumari del DOGV 9334, del 09-05-2022 (2022/3705)

CORRECCIÓ d'errades del Decret 195/2021, de 3 de desembre, del Consell, d'aprovació de l'oferta d'ocupació pública de 2021 per a personal gestionat per la Conselleria de Sanitat Universal i Salut Pública.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9334

Data del DOGV
:   09-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/3705


Data del document
:   20-04-2022

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * concurs administratiu

CORRECCIÓ d'errades del Decret 195/2021, de 3 de desembre, del Consell, d'aprovació de l'oferta d'ocupació pública de 2021 per a personal gestionat per la Conselleria de Sanitat Universal i Salut Pública. [2022/3705]  
Advertits errors en el Decret de referència, publicat en el DOGV número 9240, de 22 de desembre de 2021, es procedeix a la seua esmena:  
En la disposició addicional tercera del Decret 195/2021, de 3 de desembre, del Consell, d'aprovació de l'oferta d'ocupació pública de 2021 per a personal gestionat per la Conselleria de Sanitat Universal i Salut Pública, relativa a «Cessió d'una plaça a la Universitat Miguel Hernández per a la seua vinculació a la docència».  
  
On diu:  
«Tercera. Cessió d'una plaça a la Universitat Miguel Hernández per a la seua vinculació a la docència  
Del resultat de l'aplicació de la taxa de reposició d'efectius i, per tant, de l'oferta de 2021 que ara s'aprova, es posa a disposició de la Universitat Miguel Hernández, una plaça vinculades a l'Hospital General d'Elx que s'utilitzaran per a la docència de Ciències de la Salut, per al grau en medicina»;  
  
Ha de dir:  
«Tercera. Cessió d'una plaça a la Universitat Miguel Hernández per a la seua vinculació a la docència  
Del resultat de l'aplicació de la taxa de reposició d'efectius i, per tant, de l'oferta de 2021 que ara s'aprova, es posa a disposició de la Universitat Miguel Hernández, una plaça vinculada a l'Hospital General Universitari d'Alacant (actualment Hospital General Universitari Dr. Balmis) per a la docència de Ciències de la Salut, grau en medicina».  
  
  
València, 20 d'abril de 2022.- El president de la Generalitat: Ximo Puig i Ferrer.
Diari Oficial de la Generalitat Valenciana


Sumari del DOGV 9372, del 30-06-2022 (2022/5926)

RESOLUCIÓ de 21 de juny de 2022, de la Universitat Miguel Hernández d'Elx, per la qual es rectifica l'error de la convocatoria de diverses places de personal docent i investigador en règim de contractació laboral amb data de 8 de juny de 2022. Referència: 01573/2022.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9372

Data del DOGV
:   30-06-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/5926


Data del document
:   21-06-2022

Organisme emissor
:   Universitat Miguel Hernández d'Elx

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 21 de juny de 2022, de la Universitat Miguel Hernández d'Elx, per la qual es rectifica l'error de la convocatoria de diverses places de personal docent i investigador en règim de contractació laboral amb data de 8 de juny de 2022. Referència: 01486/2022. [2022/5926]  
Advertit un error en l'annex I de la convocatòria de diverses places de personal docent i investigador en règim de contractació laboral amb data de 8 de juny de 2022 (DOGV 9361, 14.06.2022), es procedeix a rectificar-lo, segons el que es detalla:  
  
En la plaça DC3398:  
On diu:   
«Perfil: Docència i investigació en Radiologia i Medicina Física. Teràpia Ocupacional»;  
Ha de dir:   
«Perfil: docència i investigació en Teràpia Ocupacional».  
  
En la plaça DC3409:  
On diu:   
«Perfil: Docència en Personalitat, Avaluació i Tractament Psicològic»;  
Ha de dir:   
«Perfil: docència i investigació en Personalitat, Avaluació i Tractament Psicològic. Tractament Psicològic Infantil».  
  
El termini de presentació de sol·licituds per a aquestes places serà de 10 dies hàbils comptadors a partir de l'endemà de la publicació d'aquesta resolució en el Diari Oficial de la Generalitat Valenciana (DOGV).  
Les sol·licituds presentades a aquestes places prèviament a la publicació d'aquesta resolució no seran tingudes en compte a l'efecte de la convocatòria de places de personal docent i investigador assenyalades en aquesta correcció i donaran lloc a la devolució, d'ofici, del pagament satisfet en concepte de drets de participació.  
  
Elx, 21 de juny de 2022.- El vicerector de Professorat (p. d. R 00532/2021, 12.02.2021; DOGV 9024, 19.02.2021): José Carlos Espigares Huete.
Diari Oficial de la Generalitat Valenciana


Sumari del DOGV 9268, del 01-02-2022 (2022/229)

Bases específiques de la convocatòria per a proveir una plaça de personal laboral fix en la categoria d'administratiu o administrativa.
---------------------------------------------------------------------------------------------------------------------------------------

### Dades del document

Número de DOGV
:   9268

Data del DOGV
:   01-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/229


Data del document
:   15-12-2021

Organisme emissor
:   Escola Universitaria de Relacions Laborals d'Elda

Tipus de document
:   Anunci

Descriptors 

:   * concurs administratiu

Bases específiques de la convocatòria per a proveir una plaça de personal laboral fix en la categoria d'administratiu o administrativa. [2022/229]  
En el Butlletí Oficial de la Província d'Alacant número 225, de 25 de novembre de 2021, s'han publicat íntegrament les bases que han de regir la convocatòria per a la selecció d'una plaça de personal laboral fix, categoria administratiu, per concurs oposició lliure.  
El termini de presentació de sol·licituds serà de 20 dies hàbils comptats des de l'endemà de la publicació de l'extracte d'aquesta convocatòria en el Boletín Oficial del Estado.  
Els successius anuncis referents a aquesta convocatòria, quan pertoque de conformitat amb les bases, es publicaran en la forma prevista en les bases.  
  
Elda, 15 de desembre de 2021.- El president: Rubén Alfaro Bernabé.